Når Jacob Risgaard sætter sig noget for hovedet eller bag rattet i en af sine mange superbiler, skal det ikke bare være vildt. Det skal være vildere. Derfor er Cool Car Race også vokset til usete højder, og hele 37 biler var torsdag formiddag samlet på havnefronten i Aalborg. Hele 140 bilejere havde inden startet søgt om at være med i drengerøvsarrangementet, der har til formål at samle penge ind til kræftramte børn. I 2016 samlede Cool Car Race over 400.000 kroner ind til kræftramte børn. I år går pengene også til velgørende formål i den nyetablerede fond Cool Unite. Fondens frontfigur er den tidligere håndboldspiller Daniel Svensson. TV2 Nord sendte live fra arrangementet, og herunder kan du gense indslaget.

Referat:
37 superbiler for millioner af kroner var linet op på stribe, da Cool Car Race startede fra havnen i Aalborg.